# name
Revalorització de la biomassa mitjançant fonts d’hidrogen alternatives: síntesi de la γ-valerolactona

# metadata.dc.description.abstract[].value
La recerca de condicions més respectuoses per generar productes orgànics d’alt valor afegit, sobretot si els reactius provenen de la transformació de la biomassa, és un punt primordial cap a un desenvolupament sostenible. En aquest treball s’explora l’obtenció d’un d’aquests derivats, la γ-valerolactona, mitjançant la hidrogenació in situ de l’àcid levulínic. Per això, s’han analitzat dos agents hidrogenants alternatius a l’hidrogen molecular: l’àcid fòrmic i l’alcohol isopropílic. En un primer estadi, s’ha realitzat un cribratge sobre diferents catalitzadors heterogenis en què s’ha constatat la necessitat d’una àrea específica elevada, fet que ens ha empès a escollir el níquel Raney tant per la seva naturalesa com per la seva accessibilitat. En un segon estadi, s’ha determinat que l’isopropanol permet treballar a una temperatura menor i invertint menys temps de reacció del que ho fa l’àcid fòrmic, cosa que implica una reducció del consum energètic. Finalment, s’observa que la transició de medi aquós a alcohòlic encara afavoreix més la reacció amb transformacions properes al 100 %.

# metadata.dc.relation.ispartof[].value
Revista de la Societat Catalana de Química, 2024, vol. 23, p. 44-51

# metadata.dc.rights[].value
cc-by-nc-nd (c)  Bujaldón, R. et al., 2024

# metadata.dc.source[].value
Articles publicats en revistes (Ciència dels Materials i Química Física)

# metadata.dc.title[].value
Revalorització de la biomassa mitjançant fonts d’hidrogen alternatives: síntesi de la γ-valerolactona